

Vážená pani riaditeľka, vážený pán riaditeľ,

 Činnosť našich škôl: **Konzervatória, Strednej umeleckej školy scénického výtvarníctva a Športového gymnázia, ktoré ponúka ako jediné na Slovensku aj triednu so zameraním na umenie,** chceme aj vtomto šk. roku prezentovať prostredníctvom **Dní otvorených dverí – konzultačných dní .**

Cieľom podujatí je **príprava záujemcov na talentové skúšky, ktoré sa uskutočnia 6. – 7. 4. 2017,** oboznámenie žiakov a ich rodičov so študijnými programami škôl, s podmienkami talentových skúšok, s prostredím, v ktorom sa výučba realizuje a tiež konzultácie s pedagógmi jednotlivých odborov, ktorésú **v rámci konzultačného dňa bezplatné**. Žiaci majú možnosť predviesť naštudované skladby, piesne, choreografie, texty, výtvarné práce... (nezabudnite si priniesť úbor, nástroj, hud.podklady ap.) **Dni otvorených dverí – konzultačné dni sa uskutočnia: 14. októbra 2016 (piatok), 26. novembra 2016 (sobota), 9. decembra 2016 (piatok).**

**Študentom škôl PINK HARMONY ponúkame:**

* Moderný spôsob výučby pod odborným vedením pedagógov, zážitkové učenie
* Možnosť internátneho ubytovania a stravovania v blízkosti školy
* Osobný prístup, rodinnú a tvorivú atmosféru
* Možnosť získavania odbornej praxe v našej Základnej umeleckej škole PinkHarmonyStudio
* Prezentáciu umeleckých výkonov na interných koncertoch aj verejných vystúpeniach
* Možnosť účinkovať v školskom speváckom zbore, ansámbli, v školskej kapele či komornom orchestri
* Spoluprácu s kultúrnymi a umeleckými inštitúciami, so športovými klubmi v regióne
* Možnosť zúčastňovať sa významných umeleckých a športových súťaží, na ktorých naši žiaci získavajú vynikajúce umiestnenia
* Pre absolventov možnosť pokračovať v štúdiu na vysokej škole a úspešné uplatnenie sa v praxi .

 Keďže uvedené podujatie by sa nemohlo uskutočniť bez Vašej spolupráce, chceli by sme Vás poprosiť o sprístupnenie priložených informácií v priestoroch Vašej školy a o informovanie Vašich výchovných poradcov, pedagógov a žiakov.

Bližšie informácie o talentových skúškach a kritériá na prijatie sú k dispozícií na [**www.pinkharmony.sk**](http://www.pinkharmony.sk) **a** [**http://www.svsbb.sk/criterias**](http://www.svsbb.sk/criterias)**.** Prípadne nás kontaktujte telefonicky na čísle: 0918 958 780.

Vo Zvolene, 29. 9. 2016 PaedDr. Ingrid Pinková, ArtD.

 zriaďovateľka škôl